સત્તાની વહેંચણીમાં ફરી સ્થાન મેળવવા અને પોતાના કોર્પોરેટર્સને સ્થાન અપાવવા માટે શહેર ભાજપમાં નવા સમીકરણો પણ રચાઈ ચૂક્યા હોવાનું કહેવાય છે. શહેર ભાજપમાં પૂર્ણેશ મોદી, નીતિન ભજીયાવાલા-દર્શના જરદોષ, નાનુ વાનાણી જૂથે હાથ મેળવી લીધા હોવાનું કહેવાય છે. તેમણે નાનુ વાનાણી જૂથને મેયરપદ, હવે પૂર્ણેશ મોદીના જૂથને, ડેપ્યુટી મેયરપદ અને સ્થાયી સમિતિ અધ્યક્ષ પદ આપવું તેવી સમજૂતિ થઈ છે. સી.આર. પાટીલ જૂથને શાસકપક્ષના નેતાનું પદ પકડાવી દેવાની ગણતરી સાથે આ સમજૂતિ થઈ હોવાનું મનાય છે.